114 
Den indfødte Fortæller ledsagede denne Beskrivelse med 
livlige Bevægelser, hvorved han fuldstændig illustrerede Nord- 
lysene som Børnenes Leg. Den førstnævnte Leg sees, naar 
Nordlys vise sig som brede Baand eller Draperier, hvori de 
enkelte Straaler pege mod Zenith, og som bestandig ere i 
bølgeformig og slyngende Bevægelse.  Boldtspillet sees, naar 
enkelte Nordlysstraaler fra Baandene skyde op imod Zenith med 
stor Hastighed. Børnene løbe hen imod de forældreløse og 
støde dem omkuld, naar enkelte Nordlysstraaler hurtig fare i 
horizontal Retning og ligesom fordrive de Straaler, som allerede 
vare tilstede der. 
Nordlyset kaldes efter Børnene: Alugsukat. 
Angmagsalikerne tro paa Aander, som omgive dem overalt, 
men de sees ikke og mærkes ikke af andre end nogle faa ind- 
viede, nemlig Angekok'erne. Ved Hjælp af disse komme Aan- 
derne til at skade eller gavne Menneskene. Naar Kajakmanden 
færdes paa Havet, omgives han af JInersuak'er. De bo under 
Havet, men have ellers samme Beskjæftigelse som Menneskene. 
De ere noget bredere end Menneskene, ere kortklippede og 
have ingen Næser. Angekok’erne eller de, der skulle være 
Angekok’er, kunne se dem og fortælle, hvorledes de besøge 
dem under Havet, hvor de altid have fuldt op af Kjød. Om 
deres Oprindelse fortælles følgende: I Begyndelsen var Jorden 
ganske flad, og der var intet Vand paa den; men da brast 
Jorden, Vandet strømmede frem, og Menneskene styrtede ned i 
Sprækkerne. Alle disse forulykkede bleve Jnersuak’er og befolke 
nu Underverdenen. 
Havets Dyr beherskes af en stor Kvinde, i hvis Haar der 
hænger Sæler, Narhvaler etc. Naar Angekok'erne af deres 
Tartok, 9: Aand, føres til hende og rede hendes Haar, komme 
Havdyrene til Kysterne. En Angekok fra Sermiligak .havde en- 
gang redt hende saa godt, at der i tre Aar var Overflod paa 
Sæler. For nærværende Tid kan ingen af Angekok’erne rejse 
til hende. 
